GiliGold/VAD_KnessetCorpus huggingface dataset:
איתן ברושי: כשהסבירו מה לא מתאים לחוק ההסדרים, זו הייתה הדוגמה הבולטת לחוק מורכב שלא בטוח שמי שכתב אותו מבין את כל הפרטים שלו.
איתן ברושי: גם התנועה הקיבוצית עדיין לא למדה, עדיין לא מוסכמים עליה חלק ניכר מהסעיפים.
איתן ברושי: מה שביקשנו זה שהחוק הזה ימתין בוועדת הכנסת, כדי למצות עוד ימים ספורים של הידברות.
איתן ברושי: הוא עדיין לא בשל לוועדת כספים ולחוק ההסדרים.
איתן ברושי: יש פה כוחנות של האוצר.
איתן ברושי: יש הבנה שנמשכות ההידברויות, כולל בימים אלה.
איתן ברושי: אנחנו מבקשים להשאיר את זה בוועדת הכנסת לעוד יומיים או עד לסוף השבוע.
יואב קיש: דיברנו.
יואב קיש: כמובן שגם היושב-ראש מעורב בזה.
יואב קיש: הסיכום הוא שבוועדת הכספים החוק לא יקודם בלי הסכמות עם יושב-ראש הכנסת.
יואב קיש: לפחות בעניין הזה זה הסיכום.
יואב קיש: אני מביא את הרביזיה להצבעה.
יואב קיש: מי שמצביע בעד הרביזיה ידע שהנושא ייפתח מחדש להצבעה.
יואב קיש: מי בעד הרביזיה בנושא: מיסוי ודמי ביטוח לאומי של חברי קיבוץ, ירים את ידו?
יואב קיש: אנחנו ממליצים עכשיו להעביר את מיסוי ודמי ביטוח לאומי של חברי קיבוץ לוועדת הכספים.
יואב קיש: את הרביזיה האחרונה תמשוך, זה נשאר בוועדת הכנסת.
דוד ביטן: אני פותח את ישיבת ועדת הכנסת בבקשת חבר הכנסת אלי כהן להקדמת הדיון בהצעת חוק התכנון והבניה (תיקון – פיצול דירות) (הוראת שעה), התשע"ו-2016, לפני הקריאה השנייה והשלישית.
דוד ביטן: אני רואה שיש הוראת שעה לפיצול דירות.
<אתי בן יוסף: זו ההצעה שביקשו.
דוד ביטן: לא, זו לא אותה הצעה.
<אריאלה מלכה: פיצול דירות.
<אריאלה מלכה: אתה רוצה את הנוסח?
דוד ביטן: בכל מקרה זה לא יעלה היום.
<אריאלה מלכה: למה?
דוד ביטן: ככה החלטנו, שתדעי.
<אתי בן יוסף: אז למה אנחנו נותנים פטור?
דוד ביטן: אני אתן את הפטור אבל זה לא יעלה היום, בסדר?
<אריאלה מלכה: אתה נותן את הפטור, אבל למה זה לא יעלה היום?
<אתי בן יוסף: זה עניינים קואליציוניים שלהם.
דוד ביטן: זה לא משנה לאלי כהן כי גם כך הוא לא יכול להציג את החוק הזה כי הוא התמנה לשר לפני ההצגה של החוק.
<אריאלה מלכה: הוא אמר פולקמן שהוא יציג את זה.
דוד ביטן: אז לכן מה זה משנה?
דוד ביטן: זה יהיה שבוע הבא.
<אריאלה מלכה: יהיה פטור מחובת הנחה?
דוד ביטן: אוקיי, אני אתן את הפטור, אבל אין צורך בפטור.
דוד ביטן: זה לא יעלה היום.
דוד ביטן: צריך להגיד גם שהוועדה לא סיימה את העבודה, אז מה אתם מביאים פטור?
<אריאלה מלכה: יש לנו נוסח מעודכן.
<גלעד קרן: היא אמורה לסיים אותה היום.
דוד ביטן: אמורה אבל היא לא סיימה עדיין.
<אריאלה מלכה: בשביל זה ביקשנו למפרע.
<אריאלה מלכה: אלי צריך לדעת על זה.
דוד ביטן: אלי יידע על זה.
דוד ביטן: יש שתי סיבות: א', הוועדה לא סיימה את העבודה וזה לא מקובל להביא חוק לפטור עוד לפני שהוועדה סיימה.
<אתי בן יוסף: הם יושבים מיד אחרי.
<אתי בן יוסף: בגלל שהוא מסיים את התפקיד שלו זה היה דחוף.
<אריאלה מלכה: רחל עזריה תתמנה בשבוע הבא.
<אריאלה מלכה: אז מה עכשיו?
דוד ביטן: תראו, אם האופוזיציה לא תלך לקראתנו בנושא של שני חוקים, לצמצם את הדיבור, אז אנחנו כן נביא את זה.
דוד ביטן: אם לא, אז לא נביא את זה.
דוד ביטן: יואל, היו לנו שיחות עם האופוזיציה בוועדת הסכמות, היה והם יצמצמו את הדיבור בשתי הצעות חוק: אחד זה הנושא של הבנקים והשני זה הנושא של חוק כניסה לישראל אז אנחנו נצמצם את סדר-היום.
דוד ביטן: סביר להניח שהם יצמצמו ואז אנחנו לא נעלה את הסעיף הזה.
דוד ביטן: אנחנו ניתן פטור אבל הסיכויים שזה יעלה כמעט לא קיימים לפי ההסכמות.
יואל חסון: אבל אין הסכמה על הפטור.
דוד ביטן: בסדר, אתה יכול להצביע נגד.
דוד ביטן: אבל אני מסביר לך באופן כללי – גם אם אני אתן פטור, הסיכויים שזה יעלה לדיון מאוד מצומצמים.
דוד ביטן: אנחנו ניתן פטור רק בשביל הפורמליסטיקה כשבפועל זה לא יעלה.
דוד ביטן: בסדר, זה לא יעלה כנראה.
דוד ביטן: תודה כולם, הישיבה נעולה.
דוד ביטן: בישיבה הקודמת החלטנו – זה היה ללא הסכמה, אבל החלטנו שב-30 בחודש שעת השאלות לראש הממשלה תהיה.
דוד ביטן: האופוזיציה טענה שאיחרנו את זה יותר מדי.
דוד ביטן: בישיבה הקודמת מה שהחלטנו.
דוד ביטן: בסופו של דבר ביקשנו להקדים את שעת השאלות.
דוד ביטן: הגענו להסכמה עם האופוזיציה – שעת השאלות תהיה ביום רביעי 25 בינואר, אחרי החקיקה ואחרי שתי הצעות של ועדות חקירה, ולפני הצעות לסדר הרגילות.
ירדנה מלר-הורוביץ: אני רק רוצה להעיר שאנחנו עוד לא סגורים על זה, איפה למקם את זה, אבל בנוסף לשתי הצעות על הקמת ועדת חקירה פרלמנטרית, יש הצעה רגילה בדיוק באותו נושא.
ירדנה מלר-הורוביץ: אני מניחה שהשר ירצה להשיב גם עליה.
מרב מיכאלי: ראיתי שחוץ מזה יש רק עוד הצעה אחת – יש בסך הכול שתי הצעות רגילות לסדר.
ירדנה מלר-הורוביץ: אני יודעת על ההצעה הזו, שהיא מאוד צמודה להקמת ועדת חקירה פרלמנטרית.
ירדנה מלר-הורוביץ: לא הייתי מביאה עוד הצעה רגילה לפני הדחופות; כן הייתי מצרפת את ההצעה הרגילה, שבדיוק דנה בנושא של הקמת ועדת חקירה פרלמנטרית- - -
מרב מיכאלי: אבל אז את עושה איפה ואיפה בין חברי הכנסת.
ירדנה מלר-הורוביץ: אני לא עושה איפה ואיפה.
ירדנה מלר-הורוביץ: אני לא עושה בגלל השר.
ירדנה מלר-הורוביץ: אני אומרת - בגלל הנושא.
ירדנה מלר-הורוביץ: אני מצרפת את הנושא.
מרב מיכאלי: אז למה מישהו שהשאילתה- - -
ירדנה מלר-הורוביץ: אז למה מישהו שיש לו הצעה דחופה, שהיא דחופה לפי הגדרתה- - -
מרב מיכאלי: אז בואו נעשה בסוף כל סדר-היום.
מרב מיכאלי: למה לא בסוף סדר-היום בעצם?
דוד ביטן: אתם לא רוצים הסכמה?
דוד ביטן: סיכמנו.
דוד ביטן: ואמרתי לך מתי – אמרת לי שבסדר.
דוד ביטן: מה עכשיו את רוצה?
דוד ביטן: אחרי ההצעות של ועדות החקירה נתחיל.
דוד ביטן: אחר כך נשלים.
דוד ביטן: היתה הצעה – נוותר עליה.
איילת נחמיאס ורבין: כמה יש אחרי?
<ארבל אסטרחן: ההחלטה פה פורמלית בכל מקרה היא על היום.
דוד ביטן: זאת ההסכמה.
דוד ביטן: אתם בסדר אתה?
יואל חסון: אני רוצה דיון.
יואל חסון: קודם כל צריך לומר איך הגענו למצב הזה – כי הכנסת היתה צריכה לבוא ולהוכיח את כוחה ואת סמכותה, לגרום לראש הממשלה, שניסה להתחמק משעת השאלות הזאת, צריך לומר את האמת.
יואל חסון: אתה מציג את זה עכשיו בהסכמה.
יואל חסון: צריך לזכור איך הגענו למצב הזה ולא לזלזל בזה.
יואל חסון: ראש הממשלה ניסה להתחמק משעת השאלות.
מרב מיכאלי: התחמק כבר ארבע פעמים.
יואל חסון: ניסה להתחמק שוב, והגיע למצב הזה.
יואל חסון: זאת האמת וזאת העובדה.
יואל חסון: אני שמח, אדוני, שהרשות המחוקקת, שהיא הגוף המפקח על הממשלה, התעקש על סמכות הכנסת שראש הממשלה יעמוד בתקנון, ויגיע להופיע ביום רביעי, ואני רוצה להעריך את מרכזת האופוזיציה, שנלחמה כמו שצריך, ואני מודה לך שהבנת, וכנראה הצעת לראש הממשלה עצה נבונה, להיעתר ולבוא לשעת שאלות.
דוד ביטן: קודם כל אומר לך שראש הממשלה לא התחמק משום דבר.
דוד ביטן: יש אילוצים - מדובר בכל זאת בראש ממשלה.
דוד ביטן: לפני שלושה חודשים הוא גם הופיע בפני הכנסת.
איילת נחמיאס ורבין: מה פתאום שלושה חודשים?
איילת נחמיאס ורבין: זה היה בחודש יוני.
איילת נחמיאס ורבין: זה לא שלושה חודשים.
איילת נחמיאס ורבין: אל תגיד סתם.
דוד ביטן: ביקשתם להקדים.
דוד ביטן: שקלנו את זה שוב, והחלטנו להקדים, ואני שמח שהאופוזיציה הסכימה על זה.
איילת נחמיאס ורבין: אני שמחה על זה, ועדיין אומרת ששעת השאלות הראשונה היתה ביוני.
איילת נחמיאס ורבין: חשוב לדייק בעובדות.
ירדנה מלר-הורוביץ: היתה לי שיחה עם הלשכה המשפטית, עם היועץ המשפטי ועם עו"ד אסטרחן, היועצת המשפטית של הוועדה, ולדידנו מזכירות הכנסת - אני לא נכנסת לדיון בין הצדדים, אני רק אומרת את המצב כפי שהתקבל במזכירות.
ירדנה מלר-הורוביץ: המושב השלישי נפתח ביום שני, 31.10.16.
ירדנה מלר-הורוביץ: ביום 7.11.16 ביקשה האופוזיציה לקבוע שעת שאלות לשר לביטחון הפנים, ואכן ביום 21.11.16 - שבועיים - התקיימה שעת השאלות.
ירדנה מלר-הורוביץ: השבוע שבין 19.12.16 ל-21.12.16 – הוקדש לדיוני התקציב.
ירדנה מלר-הורוביץ: היה ניסיון לתאם שעת שאלות ל-26.12, שלא צלח- - -
מרב מיכאלי: עם לשכת ראש הממשלה זה צלח והוסכם.
מרב מיכאלי: תאריך שלא תואם מראש.
ירדנה מלר-הורוביץ: חברת הכנסת מיכאלי, אסביר.
ירדנה מלר-הורוביץ: הכול יש לי כאן.
ירדנה מלר-הורוביץ: ואם יהיו לך הערות, אשמח לשמוע.
ירדנה מלר-הורוביץ: אני אומרת מה שהיה מבחינת המזכירות.
ירדנה מלר-הורוביץ: אז ב-26.12, למה הוא לא צלח - מכיוון שהיה זה שבוע חנוכה, ובו התחלנו דיוני המליאה בשעה 13:00.
ירדנה מלר-הורוביץ: מה שקרה, שראש הממשלה נתן הסכמה מהלשכה שלו ל-26, ואז אמרנו: מכיוון שהישיבה נפתחת ב-13:00 ולא ב-16:00 – צריך לומר לו את זה; אולי הוא לא מודע לזה.
ירדנה מלר-הורוביץ: ואכן הוא לא היה מודע, ובאמת זו הסיבה שהוא לא יכול היה להגיע, וזה לא צלח.
ירדנה מלר-הורוביץ: ביום 7.12 נמסרו לנו על-ידי לשכת ראש הממשלה שלושה מועדים אפשריים לקיום שעת השאלות, ויש לנו את זה ממוסמך: 2.1, 9.1, 23.1.
ירדנה מלר-הורוביץ: תאריכים אלו נמסרו לאופוזיציה, לליאת מהמחנה הציוני.
ירדנה מלר-הורוביץ: ב-12.12, כאשר עדיין לא התקבלה תשובה מהאופוזיציה, ובלשכת ראש הממשלה עדיין שמרו שלושה מועדים אפשריים ביומן, נכתב מייל תזכורת על התאריכים המוצעים לאופוזיציה.
ירדנה מלר-הורוביץ: לא נענינו.
מרב מיכאלי: יש שיבוש.
ירדנה מלר-הורוביץ: אין שיבוש.
ירדנה מלר-הורוביץ: הכול ממוסמך.
מרב מיכאלי: סליחה, אבל זה לא ככה עובד, עם כל הכבוד.
ירדנה מלר-הורוביץ: רק אסיים ואז תעירי.
ירדנה מלר-הורוביץ: שבוע לאחר מכן, ביום שני 19.12, הובאו להחלטת ועדת הכנסת מועדים לשעת שאלות בהתאם לסעיף 50א'.
ירדנה מלר-הורוביץ: ביניהם הופיע ה-9.1 – מועד שהוצע כאמור על-ידי לשכת ראש הממשלה.
ירדנה מלר-הורוביץ: בעוד מתנהל הדיון בוועדה, ואני יושבת פה, אני אומרת לאלינור: תבדקי את זה מול לשכת ראש הממשלה, ולסגור את התאריך המוצע.
ירדנה מלר-הורוביץ: במקביל שאלה מנהלת לשכתי אלינור את מנהלת סיעת המחנה הציוני, אם אפשר לסגור המועד עם ראש הממשלה, ונענתה כי לא בטוח כי אכן הם ירצו את ראש הממשלה.
ירדנה מלר-הורוביץ: מאז לא קיבלנו מענה.
ירדנה מלר-הורוביץ: ב-16.1 התקיימה ישיבת ועדת הכנסת בה נקבע כי ביום 30.1.17 תתקיים שעת שאלות לראש הממשלה, ובמקום ה-9.1 יקבע מועד נוסף לשעת שאלות.
דוד ביטן: האמת שלא ידעתי את כל הדברים האלה, אבל זה לא משנה.
ירדנה מלר-הורוביץ: כיוון שעשו בדיקה עם היועץ המשפטי, ביקשו ממני לבוא ולהגיד את זה.
ירדנה מלר-הורוביץ: לא התנדבתי.
דוד ביטן: אני לא רוצה לעורר ויכוח.
דוד ביטן: הגענו להסכמה סוף-סוף, ואני חושב שהסכמה עדיפה על חוסר-הסכמה.
מרב מיכאלי: אגיד לפרוטוקול שזה לא תמונת המצב מצדנו.
מרב מיכאלי: לנו היה ברור שנקבע, ו-9.1 נקבע בגלל ההסכמה עם ראש הממשלה.
מרב מיכאלי: זה אחד המועדים שנקבע לשעת שאלות.
מרב מיכאלי: כשלא היתה הסכמה ממנו, פנינו לוועדת הכנסת, וביקשנו לקבוע תוך שבועיים, ויושב-ראש הוועדה יואב קיש לא הסכים תוך שבועיים - ביקשנו ל-16.
מרב מיכאלי: רק ב-16 קבע את הדיון, ואז ביקשנו ל-23.
מרב מיכאלי: הוא לא הסכים ל-23.
דוד ביטן: קבענו 26.
מרב מיכאלי: אבל הוא קבע ל-30.
מרב מיכאלי: זה שעכשיו באת עם 25 - לכן הסכמנו.
דוד ביטן: זה בדיוק מה שביקשתם, כמעט.
מרב מיכאלי: מבחינתנו כאמור תמונת המצב היא אחרת.
דוד ביטן: אז מי בעד לשנות את ההחלטה הקודמת, ולהקדים את התאריך ל-25?
דוד ביטן: בעד השינוי – פה אחד
דוד ביטן: פה אחד התקבל.
יואב קיש: אני פותח את ישיבת ועדת הכנסת.
יואב קיש: יש לנו רביזיה על העברה מוועדה לוועדה.
יואב קיש: התנגדו לבקשה של חברת הכנסת שולי מועלם להעביר את הצעת החוק לוועדת הכלכלה, אני הגשתי רביזיה.
יואב קיש: אני חושב שהרביזיה הזאת צריכה להתקבל כי יש שני ראשי ועדות שהסכימו והמציעה הסכימה.
יואב קיש: אני מציע לקבל את הרביזיה.
יואב קיש: מי בעד הרביזיה – שירים את ידו.
יואב קיש: אני פותח את הרביזיה ואני אומר, בגלל שאנחנו מדברים בהצעת חוק התקשורת (חובת סינון אתרים פוגעניים) של חברת הכנסת שולי מועלם וקבוצת חברי כנסת בהסכמות לוועדת הכלכלה נראה לי הדבר הכי נכון.
יואב קיש: מי בעד ועדת הכלכלה - שירים את ידו.
יואב קיש: רביזיה של ועדת הכנסת הסתיימה.
יואב קיש: נתכנס פה שוב ב-13:45 לרביזיה על חוק 15V.
יואב קיש: תודה לכולם, הישיבה נעולה.
היום בנושא: <4.
היום בנושא: פניית יו"ר ועדת הכלכלה בדבר טענת חריגה מגדר נושא הצעת חוק איסור הפליה במוצרים, בשירותים ובכניסה למקומות ציבוריים (תיקון מס' 4) (איסור הפליה מחמת מקום מגורים), התשע"ו-2016 (כ/638), הנדונה בוועדת הכלכלה.
היום בנושא: >
<חברי הוועדה: יואב קיש – היו"ר אמיר אוחנה רוברט אילטוב אחמד טיבי שולי מועלם-רפאלי
: יהודה גליק דב חנין אכרם חסון מיכאל מלכיאלי אוסאמה סעדי
<מנהל/ת הוועדה: אתי בן יוסף
<רישום פרלמנטרי: רמי בן שמעון
יואב קיש: בוקר טוב, שלום.
יואב קיש: פותח את הישיבה.
יואב קיש: אני אתחיל עם הדברים הפשוטים יתר ונמשיך אחרי זה לנושא החדש שעלה בדיון.
יואב קיש: הנושא החדש זה סעיף א', אני מניח, נכון?
יואב קיש: זו הצעה של חבר הכנסת מסעוד גנאים וחבר הכנסת יגאל גואטה.
יואב קיש: יש לנו הסכמה מיושב-ראש ועדת העבודה, הרווחה והבריאות, אלי אלאלוף, שמאשר שהוא מסכים להעביר את ההצעה הזו לשם, לכן אני לא רואה מניעה שלא לכבד.
אוסאמה סעדי: יש לי הצעה, אדוני היושב-ראש.
יואב קיש: המציעים גם ביקשו?
<אתי בן יוסף: הוועדה עצמה מבקשת.
<תמי ברנע: הוועדה ביקשה.
אוסאמה סעדי: הנושא הוא חשוב מאוד - - -
יואב קיש: אני שואל מה המציעים אמרו.
<אתי בן יוסף: הוועדה ביקשה על דעתם?
<תמי ברנע: יו"ר הוועדה ביקשה על דעתם.
יואב קיש: על דעתם.
<תמי ברנע: קיימנו כבר דיון בנושא - - -
יואב קיש: זה חשוב לי.
יואב קיש: אם זה לא היה על דעתם, אני לא – זה שראשי ועדות מחליטים, זה יפה; בממשלתי זה גם - - -
<תמי ברנע: יכול להיות שהיא דברה אתם.
<תמי ברנע: אני יכולה לבדוק את זה.
יואב קיש: אני מבקש לבדוק את זה, בסדר?
יואב קיש: אנחנו נמשיך הלאה.
יואב קיש: אתה רוצה להתייחס במשהו?
אוסאמה סעדי: אני סבור שמאחר שוועדת הכלכלה קיימה דיונים - - -
יואב קיש: אני עכשיו בנושא ב', ידידי.
שולי מועלם-רפאלי: בנושא ב', רצח ילדים.
יואב קיש: נושא ב'.
יואב קיש: זה לא סעיף א'.
יואב קיש: אני מבקש תשובה לגבי המציעים.
יואב קיש: אני עובר לסעיף ג'.
אוסאמה סעדי: לגבי מסעוד גנאים, אני חושב שאין לנו בעיה.
יואב קיש: אני רוצה לוודא שהמציעים - - - וזה לא רק על דעת ראשי הוועדות.
אוסאמה סעדי: לגבי מסעוד גנאים, אנחנו אין לנו בעיה.
יואב קיש: היא בודקת.
יואב קיש: מלכיאלי, אתה יכול לשאול את גואטה?
יואב קיש: עם מי את מדברת?
<תמי ברנע: אני שואל את יפעת שאשא ביטון אם היא דברה אתם.
יואב קיש: אתה אומר שמסעוד בסדר.
יואב קיש: אתה רק תבדוק שגואטה גם מסכים שההצעה בסעיף ב' תעבור מוועדת העבודה והרווחה לוועדה לזכויות הילד.
<ארבל אסטרחן: החלטנו על יו"ר ועדת הרפורמות.
<ארבל אסטרחן: יש ועדה משותפת של ועדת חוקה לדיון בשתי הצעות החוק - - -
יואב קיש: ובסעיפים מהצעת חוק ההסדרים ולוועדת החוקה, חוק ומשפט, לדיון בהצעת חוק פינוי בינוי (מ/1023) ו-(מ/1024).
יואב קיש: במקום חבר הכנסת אלי כהן, תכהן חברת הכנסת רחל עזריה כיו"ר הוועדה המשותפת מטעם הוועדה המיוחדת.
מיכאל מלכיאלי: אני עם יגאל כרגע על הקו.
מיכאל מלכיאלי: הוא טוען שהנושא הוא לא הילדים בכלל.
יואב קיש: אני שואל אם דברו אתו והוא מסכים.
<תמי ברנע: אתו לא דברו - - -
מיכאל מלכיאלי: לא - - -
יואב קיש: לא תואם – אני לא מעביר את זה.
יואב קיש: אנחנו לא דנים בזה עד שתגיעו להסכמים גם עם המציעים.
יואב קיש: אני לא עושה את זה בניגוד לדעת המציעים.
סעיף ד': מי בעד, שירים את ידו.
סעיף ד': מי נגד?
סעיף ד': בעד ההצעה – פה אחד
סעיף ד': נמנעים – אין
יואב קיש: פה אחד התקבל.
יואב קיש: סעיף ב' נדחה לקבלת תשובה.
יואב קיש: אני עובר לסעיף א', זה הנושא שלך, אוסאמה, אל תלך.
אוסאמה סעדי: דב ינמק.
יואב קיש: אנחנו דנים בפניית יו"ר ועדת הכלכלה בדבר טענת חריגה מגדר נושא הצעת חוק – נושא חדש, מה שנקרא – איסור הפליה במוצרים, בשירותים ובכניסה למקומות ציבוריים (תיקון מס' 4) (איסור הפליה מחמת מקום מגורים), התשע"ו-2016, הנדונה בוועדת הכלכלה.
יואב קיש: איפה היועצת המשפטית של ועדת הכלכלה?
יואב קיש: אתי בנדלר, קוראים לך?
<אביגל כספי: אביגל כספי.
יואב קיש: אביגל.
יואב קיש: בבקשה, דב, אתה מנמק או אוסאמה?
שולי מועלם-רפאלי: הם צעירים ורעננים היועצים המשפטיים שלנו, ברוך השם.
יואב קיש: והם הופכים צעירים מיום ליום.
יואב קיש: בבקשה, דב.
דב חנין: אני אקצר.
דב חנין: הצעת החוק הזו היא הצעת חוק שיש בה שני ממדים.
דב חנין: יש ממד שאנחנו ראים אותו כממד פוליטי או הייתי אומר אפילו אידאולוגי, כמו שהגדיר את זה חברי חבר הכנסת אוסאמה סעדי, מהלך של סיפוח זוחל, של החלת דין ישראלי על איזורים שהם מחוץ לגבולות ישראל.
דב חנין: זה הביט אחד של הצעת החוק.
יואב קיש: הוא היה הנושא החדש?
דב חנין: הוא המקור.
דב חנין: יש נושא שני שדווקא בו יש כן טעם.
דב חנין: למשל, יש עיריות, שלמרות שהדבר הזה נקבע כבר בפסיקה כבלתי-חוקי, אומרות: לי יש פארק, מי ששייך לעיר שלי יכול להיכנס לפארק הזה בחינם.
דב חנין: מי שאיננו שייך לעיר שלי – ישלם כסף.
דב חנין: זו אפליה מטעמי מגורים.
יואב קיש: היא נראית לך הגיונית או לא נראית לך הגיונית?
דב חנין: היא נראית לי לא הגיונית.
דב חנין: אני דווקא חושב שהמהלך הזה הוא מהלך שצריך לפסול אותו.
דב חנין: כתוצאה מאיזשהו ערבוב שיש בין שני המישורים האלה בעבודת הוועדה, אנחנו בכל פעם נתקלים בגישה שמשנה את המיקוד של הצעת החוק ומזיזה אותו ממקום למקום.
דב חנין: לכן, בעצם כל החוק הזה, כפי שהוא כרגע מגובש בוועדת הכלכלה, יש בו סטייה מהנושא המקורי ולא ברור לנו, אפילו לנו כחברי כנסת, לא ברור בדיוק באיזה מגרש אנחנו נמצאים ומה נותר מהמגרש המקורי של הצעת החוק ואיזה היבטים אנחנו הולכים.
דב חנין: לכן, הבקשה שלנו היא שוועדת הכנסת תקבע שכל סטייה מהרעיון המקורי של הצעת החוק, תיחשב לצורך הדיון הזה, כנושא חדש.
אוסאמה סעדי: רק להשלים, אדוני היושב-ראש.
יואב קיש: הוא לא ייצג אותך כהלכה?
אוסאמה סעדי: כהלכה - - -
יואב קיש: אז מה אתה צריך להשלים?
אוסאמה סעדי: כל המוסיף גורע, אתה אומר?
יואב קיש: פשוט בפעם הבאה אני אחשוש שאולי דב לא עושה את עבודתו כשורה.
שולי מועלם-רפאלי: נאמנה.
יואב קיש: ולא אתן לו - - -
אוסאמה סעדי: אם הייתי צריך לבחור עורך דין, הייתי בוחר רק את דב חנין.
יואב קיש: אתה גם עורך דין?
יואב קיש: כל המשותפת עורכי דין?
שולי מועלם-רפאלי: כל המשותפת עורכי דין, חוץ מאעידה והרופאים.
יואב קיש: באסל מהו?
אוסאמה סעדי: דוקטור.
יואב קיש: גם דוקטור?
יואב קיש: דוקטור למה?
רוברט אילטוב: דוקטור להעברת המכשירים - - -
שולי מועלם-רפאלי: להנדסה אזרחית.
יואב קיש: מהנדס.
רוברט אילטוב: המהנדס.
יואב קיש: אתה רוצה, אוסאמה?
יואב קיש: אני אתן לך, אם אתה רוצה להוסיף.
אוסאמה סעדי: אומר בקיצור כי אנחנו חייבים ללכת לוועדת חוקה, יש את חוק האינטרנט שם.
אוסאמה סעדי: אני רק אוסיף שלמעשה מה שנשאר מהחוק הזה ובזה תודה ולא תבוש חברתי שולי – אני כבר לא אומר שלי.
שולי מועלם-רפאלי: איתן הסביר לו שיש הבדל בין שולי לשלי.
אוסאמה סעדי: במיוחד שזה היה באותו יום של ההסתדרות.
אוסאמה סעדי: אני אומר שתודה ולא תבוש חברתי יוזמת החוק, שהמטרה שלה בעצם, מטרת החוק כפי שהיא רוצה, זה להחיל את זה על מה שנקרא בהצעת החוק, יהודה ושומרון.
אוסאמה סעדי: אנחנו קוראים לזה: השטחים הכבושים משנת 67'.
יהודה גליק: אז אל תקראו לזה.
רוברט אילטוב: השטחים המשוחררים.
אוסאמה סעדי: היא לא רוצה שתהיה אפליה של האזרחים שם.
אוסאמה סעדי: אבל בעצם אם אנחנו רוצים לעשות עילה של אפליה מחמת מגורים – את זה אמרנו גם בוועדה ואני חוזר על זה פה גם בוועדת הכנסת וגם לפרוטוקול – שאם לא היה את סעיף (2) שם – נדמה לי סעיף (2) – אין לנו בעיה והיינו מסכימים שלהוסיף עוד עילה של גזע, מין וגם מחמת מקום מגורים.
אוסאמה סעדי: ברגע שאתה מוציא את מה שאמר דב, שבעניין החשוב הזה של אפליה, שאוסרים על ערבים, למשל, להיכנס לפארקים ולגנים לאומיים וכל אלה, וזה מחמת מגורים ומשאירים רק את העניין של השטחים הכבושים משנת 67', בוודאי שהנושא המהותי שלשמו ועל שמו נקראת הצעת החוק, איסור אפליה מחמת מקום מגורים, לא נמצא בחוק.
יואב קיש: שולי, את רוצה להגיד כמה מילים?
שולי מועלם-רפאלי: יש את היועצת המשפטית.
יואב קיש: בבקשה, בואו נשמע את היועצת המשפטית של ועדת הכלכלה.
יואב קיש: היו פה הרבה דברים שנאמרו לגבי החוק עצמו, אני מודה שאני פחות מתעניין בזה כרגע, רק לגבי המהות של נושא חדש.
<אביגל כספי: עלתה במהלך הדיון טענה מטעם השלטון המקומי שברגע שקובעים איסור אפליה מחמת מקום מגורים, יכול להתפרש שהענקת שירות על ידי רשות מקומית לתושביה מהווה אפליה אסורה מחמת העילה החדשה של מקום מגורים.
<אביגל כספי: השלטון המקומי ביקש להוסיף הבהרה בחוק שלא יראו את זה כאפליה.
<אביגל כספי: משרד המשפטים ומשרד הפנים גם חשבו שזו תוספת נכונה.
<אביגל כספי: אני לא חושבת שזו חריגה מהנושא כי זה בעצם הבהרה של הסעיף הרלוונטי.
יואב קיש: אני גם חושב שאנחנו מדברים על הבהרה.
יואב קיש: הרי אי-אפשר בחוק שמגיע לוועדה לצפות שכמו שהוא נכנס כך הוא ייצא – הרי לא עשינו בזה שום דבר.
יואב קיש: אני חושב שאנחנו דנים בנשואים שמדוברים בחוק.
יואב קיש: זה לא שעכשיו הוסיפו משהו שאיננו מוזכר, כמו ששמענו.
דב חנין: בעצם הוציאו מהחוק את התכלית של - - - והשאירו רק את התכלית הפוליטית.
יואב קיש: דב, זה כבר שיפוט סובייקטיבי לגמרי.
יואב קיש: חברים, אני מעלה להצבעה את הטענה לנושא חדש.
יואב קיש: ההצבעה תהיה על כך שאין מדובר בנושא חדש, ולכן מי שמצביע בעד – המשמעות היא שאין נושא חדש והחוק חוזר לוועדה.
יואב קיש: מי שמצביע נגד – המשמעות היא שזה נושא חדש.
יואב קיש: או שאתם רוצים שאני אצביע - - -
רוברט אילטוב: אתה עושה הפוך פה.
אוסאמה סעדי: הפוך.
אוסאמה סעדי: אתה מבלבל אותנו.
יואב קיש: ידעתי שאני מבלבל.
יואב קיש: אחרי זה יטענו לזה.
יואב קיש: מי שמצביע בעד – תומך בנושא חדש, מי מצביע נגד – מתנגד.
יואב קיש: בעד טענת נושא חדש – מיעוט
יואב קיש: נדחה.
יואב קיש: רביזיה בחמישה ל-10.
יואב קיש: זו תהיה רביזיה קצרה, בוא ונעשה את זה בעשרה ל-10:00.
יואב קיש: עשר דקות.
יואב קיש: בעשרה ל-10:00 רביזיה.
יהודה גליק: עוד לא הספקתי לשתות את הקפה.
יואב קיש: יש לך חצי שעה.
יואב קיש: אתה יכול להישאר פה עד הרביזיה.
יואב קיש: תשתה כמה קפה שאתה רוצה.
יואב קיש: בוקר טוב שוב.
יואב קיש: אוסאמה, זכות הדיבור שלך לנמק את הרביזיה.
אוסאמה סעדי: אדוני היושב-ראש, תודה.
אוסאמה סעדי: חברי חברי הכנסת, אני חוזר ואומר שחבל שאנחנו עושים חוק שהמטרה שלו היא באמת מטרה חשובה לתכלית רואיה, אבל אנחנו לוקחים את זה כמובן למחוזות שהיוזמת מודה שהיא רוצה לעשות את זה, שזה יחול בשטחים הכבושים משנת 1967.
יהודה גליק: היא רצתה ביהודה ושומרון, היא לא רצתה בשטחים הכבושים.
אוסאמה סעדי: אבל לפחות בדרך כלל אומרים: החוק הזה יחול בישראל, אבל גם אנחנו רוצים להחיל אותו לשטחים.
אוסאמה סעדי: פה, מה שהם עושים, הם אומרים: החוק הזה, איסור אפליה מחמת מקום מגורים.
אוסאמה סעדי: בוודאי, כל אחד יגיד לך כן.
אוסאמה סעדי: אבל פה אומרים: אנחנו לא רוצים לעשות את זה בתוך ישראל כי השלטון המקומי טוען שיכול להיות שזו אפליה אסורה וכל הדברים האלה.
אוסאמה סעדי: אבל מה?
אוסאמה סעדי: את אותו חוק, אבל נעשה את זה בשטחים.
אוסאמה סעדי: זה לרוקן ולהוציא את התכלית הראויה ולהסתפק אך ורק בתכלית הפוליטית.
אוסאמה סעדי: לכן אני חושב שזה מאוד-מאוד - - - אמרתי ואני חוזר, אנחנו מבינים את המטרה של הבית היהודי ושל הצעות החוק האלה: אתם רוצים לאט-לאט, טיפין-טיפין, פה הצעת חוק איסור אפליה, שם - - -
יואב קיש: חוק ההסדרה זה לא טיפין-טיפין.
אוסאמה סעדי: - - - שם הוגנות.
אוסאמה סעדי: עכשיו גם עליתם מדרגה: חוק ההסדרה.
אוסאמה סעדי: אתם תעלו עוד מדרגה: מעלה אדומים - - -
שולי מועלם-רפאלי: הלוואי שעוד בכנסת הזאת אנחנו - - -
אוסאמה סעדי: אדוני היושב-ראש, הבית היהודי גורר אתכם.
אוסאמה סעדי: אתם אומרים, תהיו אמיצים.
אוסאמה סעדי: אתם אומרים: אנחנו רוצים גם לספח.
אוסאמה סעדי: אז תבואו ותגידו: אנחנו רוצים לספח.
אוסאמה סעדי: וזהו, ואל - - - את החוקים האלה.
יואב קיש: אנחנו פה לא עושים דיון שהיה אמור להיות בוועדת הכלכלה.
יואב קיש: אנחנו עושים דיון על רביזיה על נושא חדש.
יואב קיש: מי שמצביע בעד, תומך ברביזיה.
יואב קיש: מי שמתנגד – מתנגד לרביזיה.
אחמד טיבי: מיעוט מוסרי.
יואב קיש: הרביזיה נפלה.
יואב קיש: בוקר טוב, פותח את ישיבת ועדת הכנסת.
יואב קיש: יש לנו היום נושא אחד על סדר-היום, וזה קביעת ועדה לדיון בהצעת חוק תאגידי המים וביוב, של חבר הכנסת איציק שמולי וקבוצת חברי כנסת - -
איציק שמולי: ואתה בתוכם.
יואב קיש: - - שאני שמח להיות גם ביניהם כמובן.
יואב קיש: הצעה זו מאוד חשובה, יש בה צעד משמעותי במלחמה בעליית מחירי המים לצרכנים.
יואב קיש: ואנחנו מאמינים שהטיפול בתאגידי המים יולאם, ושיפור כל המערכת יביא באמת להוזלה נוספת, מעבר כבר למה שהייתה, במחירי המים.
יואב קיש: קודם כול, אני שמח, איציק, שאתה פה אתנו.
יואב קיש: אני רוצה להגיד שאין הרבה חברי כנסת היום בוועדה מסיבה מאוד פשוטה, שהגעתי להסכמות בהקמת הוועדה.
יואב קיש: החוק הזה יכול להיות או בוועדת הפנים או בוועדת הכלכלה, ושני ראשי הוועדות רצו לטפל בחוק זה בגלל חשיבות החקיקה.
יואב קיש: הגענו להסכמה שתוקם ועדה משותפת.
יואב קיש: למעשה, קיימת לנו כבר ועדה משותפת כזו, שטיפלה בחוק המים בגרסתו האחרת.
יואב קיש: היא הייתה בראשותו של יושב-ראש ועדת הפנים דודי אמסלם.
יואב קיש: הוועדה הזו, עקב לוחות הזמנים והכוונה הברורה שלנו לסיים את החקיקה במושב הזה, תהיה בראשותו של יו"ר הקואליציה דוד ביטן.
יואב קיש: כמובן, זה יהיה בראשות ועדת הכלכלה, והיושב-ראש המומלץ זה דוד ביטן.
יואב קיש: ואני אומר עוד פעם: זה בהסכמתו של חבר הכנסת איתן כבל, יושב-ראש הוועדה.
יואב קיש: ולכן, אקריא רגע את רשימת החברים.
יואב קיש: המדובר בהקמת ועדה משותפת של ועדת הפנים והגנת הסביבה וועדת הכלכלה לדיון בחוק תאגידי המים.
יואב קיש: יש לנו ועדה דומה, שדנה בהצעת חוק המים שעבר לאחרונה.
יואב קיש: ואני מקריא את החברים.
יואב קיש: מטעם ועדת הפנים והגנת הסביבה: מהליכוד – דודי אמסלם; מהבית היהודי – בצלאל סמוטריץ; מש"ס – יואב בן צור; יהדות התורה – יעקב אשר; המחנה הציוני – רויטל סויד; ישראל ביתנו – חמד עמאר; הרשימה המשותפת – עבדאללה אבו מערוף.
יואב קיש: מטעם ועדת הכלכלה – אתה חבר ועדת הכלכלה?
יואב קיש: לא – הליכוד – דוד ביטן, שהוא יושב-ראש הוועדה; מהליכוד – נורית קורן; כולנו – רועי פולקמן; ש"ס – יצחק וקנין; המחנה הציוני – איתן כבל; יש עתיד – יעקב פרי; ומרצ – עיסאווי פריג'.
יואב קיש: אלה חברי הוועדה שהוקמה כוועדה משותפת לטפל בחוק הזה.
יואב קיש: ולפני שנביא את זה להצבעה, אני אומר עוד פעם, מכיוון שזה בהסכמה אז אנחנו לא רואים את שאר הח"כים.
יואב קיש: אבל, איציק, בבקשה, אם אתה רוצה להגיד כמה מילים.
איציק שמולי: קודם כול, אני רוצה להודות לך.
איציק שמולי: אני יודע שהיו מאבקים מאוד מאוד קשים מאחורי הקלעים לאן זה ילך, כי זה חוק מאוד מאוד חשוב.
איציק שמולי: ובהרבה קסם ובהרבה יכולות ומאמץ הובלת, יחד עם יושב-ראש הקואליציה, פתרון שבעיני הוא מצוין.
איציק שמולי: והגדרת את זה כהלכה: החוק הזה צריך להיות מחוקק, וכמה שיותר מהר.
איציק שמולי: השאיפה שלנו זה לסיים אותו עוד במושב הזה.
איציק שמולי: אין שום ספק שעליות המים במדינת ישראל באמת עלו מאז שהוקמו התאגידים בלמעלה מ-100%, זה לפי דוח מחלקת המחקר של הכנסת.
איציק שמולי: ואין לזה אח ורע בעולם.
איציק שמולי: בכל מדינה נורמלית יש מנגנון אחד שמטפל במים, בביוב, לפעמים גם בפינוי האשפה.
איציק שמולי: כאן מתחת לכל עץ רענן הקימו תאגיד, וכמובן שכל העלויות האלה מגולגלות על הציבור.
איציק שמולי: לכן, אדוני היושב-ראש, אני מאוד מאוד שמח, שאנחנו עושים צעד אחד נוסף בחקיקה של חוק הכול כלול לצמצום מספר תאגידי המים.
איציק שמולי: וכמובן שאתה ביחד אתנו יוזם ראשי של ההצעה, יחד עם השר אלי כהן, שהוא גם כן יוזם מקורי.
איציק שמולי: ואני מקווה שנביא כמה שיותר לחקיקת החוק הזה.
איציק שמולי: ואני רוצה להודות לך ולוועדה.
יואב קיש: נצרף כמובן לזה גם את הצעתו של חבר הכנסת אורן חזן באותו נושא, גם לוועדה המשותפת.
יואב קיש: ידונו ביחד.
יואב קיש: היא עברה לכלכלה, והיא תעבור לוועדה המשותפת, כפי שתואם.
יואב קיש: זהו, אם ככה.
יואב קיש: רק נושא אחד אחרון שבאמת אני חושב ששווה גם להגיד בעניין זה.
יואב קיש: אני רוצה לומר לכם שבמה
יואב קיש: לך בערך אני חושב שזה כשבועיים-שלושה, שבאמת דנתי עם ראשי הוועדות בלאן החוק הזה יגיע.
יואב קיש: המסר העיקרי היה באמת שצריך לסיים את החקיקה הזו בהקדם.